Ключови думи: служебен кабинет, помощи, материален стимул, даровити деца, заложби, олимпиади
Служебният кабинет прие Програма на мерките за закрила на деца с изявени дарби от държавни и общински училища през 2017 г. Целта й е да бъдат насърчени творческите, научните и спортните заложби на деца с постижения в областите на изкуството, науката и спорта с допълнителни материални стимули.
Предвиденото еднократно финансово подпомагане в размер до 195 лв. е за обучение в курсовете по изкуства, наука и спорт, за участие в пленери, обучителни и тренировъчни лагери, в национални и международни конкурси, олимпиади и спортни състезания.
Ще бъдат отпускани и едногодишни стипендии са в размер на 135 лв. месечно. За целта в централния бюджет са заделени 1,8 млн. лева.
В Програмата са включени конкурси, олимпиади и състезания с доказан висок критерий при излъчване на победителите, които мотивират активно учениците за творчески, научни и спортни постижения.
В категории: Новини , Образование , Спортен дух